4.1 ลักษณะผลิตภัณฑ์

4.1.1 ลักษณะผลิตภัณฑ์แต่ละสายผลิตภัณฑ์

-   บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)

บริษัทดำเนินธุรกิจในด้านการลงทุนในบริษัทอื่น โดย ณ ปัจจุบัน บริษัทได้ลงทุนในบริษัทย่อย 5 บริษัท
ดังนี้

1.  บริษัท ระยองไวร์ อินดัสตรีส์ จำกัด (มหาชน)

2.  บริษัท เอื้อวิทยา จำกัด (มหาชน)

3.  บริษัท เอ็นเนซอล จำกัด

4.  บริษัท ไปป์ ไลน์ เอ็นจิเนียริ่ง จำกัด

5.  บริษัท เอชทีพี แอนด์ เซ็น คอร์เปอเรชั่น จำกัด

โดยคณะกรรมการบริษัทและคณะกรรมการบริหารจะเป็นผู้กำหนดนโยบายด้านการดำเนินธุรกิจและให้อิสระแก่ผู้บริหารของบริษัทย่อยในการบริหารงานแบบเบ็ดเสร็จ

-   บริษัท ระยองไวร์ อินดัสตรีส์ จำกัด (มหาชน)

บริษัทย่อยดำเนินธุรกิจด้านผลิตและจำหน่ายผลิตภัณฑ์ลวดเหล็กแรงดึงสูง ลวดเชื่อมไฟฟ้าและลวดอื่นๆ
โดยมีกำลังการผลิตรวมในปี 2555 ที่ 49,000 ตันต่อปี ซึ่งสามารถแบ่งผลิตภัณฑ์ได้เป็น 4 ประเภท
ดังนี้

1. ลวดเหล็กแรงดึงสูงชนิดเส้นเดี่ยว (Pre-stressed Concrete Wire หรือ PC-Wire)
มีขนาดเส้นผ่าศูนย์กลางตั้งแต่ 4, 5, 7 และ 9 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรม เลขที่ มอก. 95-2540
เป็นผลิตภัณฑ์ที่ใช้ในงานก่อสร้าง โดยนำไปใช้ในการผลิตเสาเข็ม เสาไฟฟ้า แผ่นพื้นสำเร็จรูป
และไม้หมอนคอนกรีตสำหรับรางรถไฟ

2. ลวดเหล็กแรงดึงสูงชนิดตีเกลียว (7- Wire Pre-stressed Concrete Strand หรือ
PC-Strand) มีขนาดเส้นผ่าศูนย์กลาง 9.3, 9.5, 12.4, 12.7 และ 15.2 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 420-2540
เป็นผลิตภัณฑ์ที่ได้มาจากการนำลวดเหล็กแรงดึงสูงชนิดเส้นเดี่ยวมาตีเกลียวเข้าด้วยกัน
ทำให้สามารถรับแรงดึงได้มากขึ้น และนำไปใช้ในงานก่อสร้างขนาดใหญ่ อาทิ คานสะพาน
ทางยกระดับ เสาเข็มขนาดใหญ่ พื้นสำหรับอาคารขนาดใหญ่ และไซโล เป็นต้น

3. ลวดเชื่อมไฟฟ้า (Welding Wire) มีขนาดเส้นผ่าศูนย์กลาง 0.8, 0.9, 1.2 และ 1.6
มิลลิเมตร ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 597-2528 และมาตรฐาน
BV (Bureau Veritas) หรือเรียกกันว่า MIG WIRE เป็นผลิตภัณฑ์ที่ใช้ในอุตสาหกรรมเชื่อมโลหะ
เช่น อุตสาหกรรมประกอบรถยนต์ ชิ้นส่วนรถยนต์ อู่ต่อเรือ ตู้คอนเทนเนอร์ ท่อสูบน้ำ ถังแก๊ส
รถไถนา หม้อแปลงไฟฟ้า และเฟอร์นิเจอร์ เป็นต้น

4. ลวดอื่นๆ มีขนาดเส้นผ่าศูนย์กลาง 1.0 – 7.0 มิลลิเมตร เป็นผลิตภัณฑ์ที่ใช้ในอุตสาหกรรม
ที่นอน อุตสาหกรรมชิ้นส่วนรถยนต์ อุตสาหกรรมตะแกรงสาน และอุตสาหกรรมสปริง

-   บริษัท เอื้อวิทยา จำกัด (มหาชน)

บริษัทย่อยดำเนินธุรกิจด้านผลิตและจำหน่ายโครงเหล็กชุบสังกะสีสำหรับเสาสายส่งไฟฟ้า แรงสูง
เสาโทรคมนาคม และโครงเหล็กสถานีไฟฟ้าย่อย และมีการให้บริการชุบสังกะสีให้แก่ลูกค้าทั่วไป
และ

จำหน่ายสินค้าอุปกรณ์ส่งกำลัง
ผลิตภัณฑ์ของบริษัทย่อยเป็นประเภทที่ผลิตและจำหน่ายตามความต้องการของลูกค้า
ผลิตภัณฑ์ของบริษัทย่อยมีดังนี้

1. โครงเหล็กเสาสายส่งไฟฟ้าแรงสูง เป็นเสาโครงเหล็กชุบสังกะสี
ผลิตตามความต้องการของลูกค้า
เพื่อใช้ในโครงการสายส่งไฟฟ้าแรงสูงของการไฟฟ้าฝ่ายผลิตแห่งประเทศไทย
และการไฟฟ้าส่วนภูมิภาค เพื่อรองรับสายไฟฟ้าขนาดแรงดันไฟฟ้าตั้งแต่ 500 kV.- 115 kV.
จากโรงไฟฟ้าถึงสถานีไฟฟ้าย่อยก่อนที่จะส่งต่อไปถึงสถานที่ผู้ใช้งานในเขตชุมชน
โดยใช้เสาคอนกรีตต่อไป

2. โครงเหล็กเสาโทรคมนาคม
เป็นเสาโครงเหล็กเพื่อรองรับอุปกรณ์สื่อสารในระบบโทรคมนาคมทั้งระบบ 2G และ 3G
ที่มีความสูงตั้งแต่ 20 เมตร ถึงมากกว่า 100 เมตร ผลิตตามความต้องการของลูกค้า
ซึ่งจะกำหนดให้มีการออกแบบในรายละเอียด
และให้มีการทดลองประกอบก่อนที่จะผลิตเพื่อการส่งมอบโครงเหล็ก

3. เสาโครงเหล็กสถานีไฟฟ้าย่อย เป็นเสาโครงเหล็กที่รองรับอุปกรณ์ไฟฟ้าในสถานีไฟฟ้าย่อย
เพื่อรองรับอุปกรณ์ไฟฟ้า เช่น disconnecting switches, Lighting arrestors,
capacitors และ ฯลฯ และเป็นเสาขนาดเล็กไม่สูงมากนัก

4. โครงสร้างเหล็กทั่วไป เป็นงานโครงเหล็กที่ใช้ในกิจการก่อสร้างทั่วไปต่างๆ เช่น
หลังคาโครงเหล็ก โครงสร้างโครงเหล็กของอาคารและโรงงาน โครงสร้างอาคารจอดรถอัจฉริยะ
โครงเหล็กป้ายโฆษณา ทางเดิน รั้ว นั่งร้าน ฯลฯ

5. การบริการชุบสังกะสี เป็นบริการให้ลูกค้าทั่วไปที่มีผลิตภัณฑ์โครงเหล็กของตนเอง
แต่ต้องการให้มีการชุบสังกะสี เพื่อให้ผลิตภัณฑ์คงทนต่อการเกิดสนิม ผลิตภัณฑ์ของลูกค้าดังกล่าวได้แก่
ตระแกรง ท่อเหล็ก รางรับสายไฟ ฯลฯ

6. การจัดจำหน่ายสินค้าอุตสาหกรรม ซึ่งได้แก่อุปกรณ์ส่งกำลังประเภท โซ่ เฟือง
มอเตอร์และเกียร์ต่างๆ
ผลิตภัณฑ์ส่งกำลังที่จัดจำหน่ายเป็นผลิตภัณฑ์ที่มีคุณภาพสูงนำเข้ามาจากต่างประเทศ

-   บริษัท เอ็นเนซอล จำกัด

บริษัทย่อยดำเนินธุรกิจทางด้านการบริหารจัดการพลังงานโดยเฉพาะ
ซึ่งมีความพร้อมที่จะนำเสนอโครงการ เป็นโรงไฟฟ้าประเภทผลิตร่วม หรือ
โรงไฟฟ้าประเภทผลิตไฟฟ้าร่วมกัน 2 วงจร เพื่อผลิตกระแสไฟฟ้าขนาดต่างๆ
ตั้งแต่ขนาดเล็กเพื่อใช้ในอาคารหรือโรงงานอุตสาหกรรม
ทั้งนี้สามารถนำเสนอโครงการทั้งในรูปแบบของผู้รับจ้างก่อสร้างแบบเบ็ดเสร็จ
(รวมงานออกแบบก่อสร้าง และดำเนินการ)
และรูปแบบของสัมปทานการผลิตและดำเนินการจนถึงการส่งมอบทรัพย์สิน เมื่อครบกำหนดสัมปทาน
โครงการแรกของบริษัทย่อยได้แก่ โครงการลงทุนผลิตและจำหน่ายกระแสไฟฟ้า
และพลังงานความร้อนแก่บริษัท เดอะ สยาม เซรามิค กรุ๊ป อินดัสทรี่ส์ จำกัด จังหวัดสระบุรี
และโครงการที่ 2 คือ โครงการลงทุนผลิตและจำหน่ายกระแสไฟฟ้าและพลังงานความร้อนให้แก่
บริษัท ไทย-เยอรมัน เซรามิค อินดัสทรีส์ จำกัด (มหาชน)
ซึ่งเริ่มผลิตและจำหน่ายกระแสไฟฟ้าได้ตั้งแต่ปี 2555 ที่ผ่านมา

-   บริษัท ไปป์ ไลน์ เอ็นจิเนียริ่ง จำกัด

บริษัทย่อยดำเนินธุรกิจทางด้านรับเหมาก่อสร้าง ขุดเจาะอุโมงค์ และงานโยธาที่เกี่ยวข้อง
โดยรับงานจากหน่วยงานราชการ รัฐวิสาหกิจ และเอกชน
ซึ่งงานที่รับในขณะนี้รับจากผู้รับเหมาโดยตรง (Main-Contractor) ผู้รับเหมาช่วง
(Sub-Contractor) หรือกิจการร่วมค้า (Joint Venture)
บริษัทย่อยสามารถรับงานก่อสร้างบ่อพักและขุดเจาะดันท่อลอด
วางท่อใต้ดินและงานก่อสร้างที่เกี่ยวข้อง ซึ่งโครงการในปัจจุบันของบริษัทย่อย ได้แก่
งานก่อสร้างดันท่อลอดระบบรวบรวมและบำบัดน้ำเสีย
งานก่อสร้างบ่อพักและดันท่อลอดร้อยสายไฟฟ้าใต้ดิน และงานก่อสร้างวางท่อประธาน
การประปานครหลวง เป็นต้น

-   บริษัท เอชทีพี แอนด์ เซ็น คอร์เปอเรชั่น จำกัด

บริษัทย่อยดำเนินธุรกิจลานจอดรถไฮเทค ประเภท โครงเหล็กสำเร็จรูประบบ knock down
มีชื่อเสียงด้านความ “ปลอดภัย สะดวก รวดเร็ว”
การเข้า/ออกจอดรถมีประสิทธิภาพที่ดีเยี่ยมครบถ้วนสมบูรณ์แบบ ผลิตภัณฑ์ของบริษัทย่อยมีดังนี้

1. ลานจอดรถไฮเทค รุ่น HTP 2 Layers ซึ่งหลักการทำงานคือ ใช้ระบบ PLC
โดยแผ่นบรรทุกรถสามารถขับเคลื่อนไปทางซ้าย-ขวา และขึ้น-ลง ได้โดยอัตโนมัติ สามารถออกแบบ
2-6 ชั้น ได้ตามความต้องการของลูกค้า และความเหมาะสมกับพื้นที่ต่างๆ ลงทุนต่ำ

2. ลานจอดรถไฮเทค รุ่น HTP 2-3 Layers เป็นลานจอดรถไฮเทค 3 ชั้น แบบกึ่งใต้ดิน

3. ลานจอดรถไฮเทค รุ่น HTP 3 Layers เป็นลานจอดรถแบบการติดตั้งแบบเรียงซ้อน

4. ลานจอดรถไฮเทค รุ่น HTP 5 Layers

5. ลานจอดรถไฮเทค รุ่น HTP 6 Layers เป็นลานจอดรถไฮเทค
ที่สามารถจอดรถหลายชั้นได้มีประสิทธิภาพ การใช้พื้นที่ได้อย่างคุ้มค่าที่สุด
สามารถออกแบบโครงสร้างเข้ากับตึกให้เป็นหนึ่งเดียวโอ่โถง โดดเด่น สวยงาม ความปลอดภัยสูง

6. ลานจอดรถไฮเทค รุ่น HTP 211 TL เป็นลานจอดรถไฮเทคแบบทาวเวอร์ลิฟท์
ใช้ระบบควบคุมอัจฉริยะที่ทันสมัยที่สุด คนขับรถเพียงแต่ขับรถไปยังแผ่นหมุนขึ้น/ลง 360^(๐)
ระบบควบคุมอัตโนมัติจะจัดรถให้นิ่งแล้วนำรถไปยังตำแหน่งจอดรถที่ว่างที่ได้กำหนดไว้อย่างปลอดภัยจนเสร็จสิ้น
เป็นการแก้ปัญหาของพื้นที่การจอดรถอย่างมีประสิทธิภาพ
อีกทั้งยังช่วยเพิ่มคุณค่าและภาพลักษณ์ของอาคาร ใช้เทคโนโลยีระดับสูง มีทางเข้า/ออก หลายทาง
อนุรักษ์สิ่งแวดล้อม เป็นเอกลักษณ์ชั้นแนวหน้าของธุรกิจ

7. ลานจอดรถไฮเทค รุ่น HTP 9999 ASP เป็นลานจอดรถไฮเทคแบบคลังเก็บรถอัจฉริยะ
ใช้เครื่องยกแบบ FORKLIFT ทำการลำเลียง ขนส่ง บรรทุกรถ แล้วใช้อุปกรณ์แบบต่างๆ
นำรถเข้าสู่ซองจอดรถ

4.2 การตลาดและภาวะการแข่งขัน

4.2.1 กลยุทธ์การตลาด

  บริษัท ระยองไวร์ อินดัสตรีส์ จำกัด (มหาชน)

1. เนื่องจากบริษัทมีการผลิตและจำหน่ายสินค้าหลายชนิด โดยสินค้าแต่ละชนิด
ในกลุ่มเป้าหมายก็มีพฤติกรรมการชื้อหรือให้ความสำคัญที่แตกต่างกันออกไปทางบริษัทฯจะใช้กลยุทธ์เข้าถึงลูกค้าแต่ละกลุ่มเป้าหมาย
โดยใช้กลยุทธ์ที่แตกต่างกัน เช่น กลุ่มผู้รับเหมา ให้ความสนใจ
เรื่องราคาที่มีการกำหนดระยะเวลากันไว้เป็นลำดับแรก ในขณะที่ ลูกค้ากลุ่มยานยนต์
ให้ความสนใจด้านคุณภาพก่อน จะตอบสนองความต้องการลูกค้าตามกลุ่มเป้าหมาย

2. รักษาฐานลูกค้าเดิมโดยยอดขายแต่ละปีที่มาจากลูกค้าเดิมมีไม่น้อยกว่า 70%

3. บริษัทส่วนใหญ่มุ่งให้ความสนใจลูกค้าที่มีปริมาณการใช้มากๆ
และให้ความสนใจลูกค้าทั้งหมดที่มีการติดต่อกัน เช่น ให้บริการด้านการสอบเทียบเครื่องมือวัดต่าง ๆ
ตลอดจนการสอบถามปัญหาการใช้ผลิตภัณฑ์และการบริการอย่างสม่ำเสมอ
เพื่อนำมาปรับปรุงการทำงานให้ลูกค้าเกิดความพึงพอใจในคุณภาพของสินค้าและการบริการของบริษัทมากยิ่งขึ้น

4. การดำเนินงานของบริษัทผ่านการรับรองระบบคุณภาพมาตรฐาน ISO 9001 : 2008 จากบริษัท
เอสจีเอส (ประเทศไทย) จำกัด และการจัดการสิ่งแวดล้อม ISO 14001 : 2004 นอกจากนี้
ผลิตภัณฑ์ที่ผลิตยังผ่านการรับรองมาตรฐานผลิตภัณฑ์อุตสาหกรรม (มอก.) ของกระทรวงอุตสาหกรรม
จึงให้ความมั่นใจด้านคุณภาพได้เป็นอย่างดี

5. สัดส่วนการขายลูกค้าของบริษัท 70% เป็นลูกค้าที่อยู่ตามภาคต่างๆของประเทศ
จะมีการสร้างความสัมพันธ์กับลูกค้า ทั่วประเทศ เช่น การจัดกิจกรรมร่วมกัน
เพื่อเสริมสร้างความแข็งแรงของช่องทางจำหน่ายทั่วประเทศที่มีอยู่

6. บริษัทมีนโยบายขยายสายผลิตภัณฑ์สินค้าใหม่ให้มีสัดส่วนมากขึ้นเรื่อยๆ
เพื่อลดความเสี่ยงในการดำเนินกิจการ
อีกทั้งยังสามารถบริการลูกค้าโดยลูกค้าสามารถสั่งซื้อสินค้าหลายประเภทจากทางบริษัทและทางบริษัทก็สามารถขยายตลาดโดยอาศัยช่องทางตลาดที่มีอยู่
โดยไม่ต้องเพิ่มทรัพยากรหรือค่าใช้จ่ายเพิ่ม

7. บริษัทเน้นการพัฒนาความรู้ของบุคลากรในบริษัท
เพื่อเสริมสร้างความรู้และความเข้าใจในการบริหารงานและการทำงาน
และบริษัทได้เริ่มนำนโยบายการบริหารการผลิตที่เน้นผลในด้านคุณภาพและลดการสูญเสียในกระบวนการผลิต
ด้วยการนำระบบ Lean Six Sigma เพื่อให้ระบบการผลิตบรรลุเป้าหมายสูงสุด

บริษัท เอื้อวิทยา จำกัด (มหาชน)

1. การดำเนินงานของบริษัทย่อยผ่านการรับรองระบบคุณภาพมาตรฐาน ISO 9001:2008
จากบริษัท เอสจีเอส (ประเทศไทย) จำกัด และผลิตภัณฑ์ที่ผลิตซึ่งได้แก่
โครงสร้างเหล็กเสาสายส่งไฟฟ้าแรงสูง โครงสร้างเหล็กเสาโทรคมนาคม
โครงสร้างเหล็กสถานีไฟฟ้าย่อย
ก็เป็นผลิตภัณฑ์ที่ได้รับการขึ้นบัญชีผลิตภัณฑ์ที่ได้รับการจดทะเบียนจากสำนักงานมาตรฐานผลิตภัณฑ์อุตสาหกรรม
ซึ่งเป็นผลให้ลูกค้ามีความมั่นใจในด้านคุณภาพเป็นอย่างดี
รวมทั้งอาศัยข้อได้เปรียบในการผลิตสินค้าที่มีคุณภาพที่ใช้งานในการก่อสร้างโรงงานหรืออาคาร
เข้าดำเนินงานในตลาดโครงสร้างเหล็กทั่วไป

2. บริษัทย่อยมีการพัฒนาปรับปรุงการบริหารการผลิต และติดตามดูแลผลิตภัณฑ์ที่ได้จำหน่ายไปแล้ว
และติดตามปัญหาที่เกิดขึ้นเพื่อนำมาปรับปรุงตลอดเวลาเป็นผลให้ลูกค้ามีความพึงพอใจใน
ด้านคุณภาพและด้านการบริหารหลังการซื้อขายเพิ่มมากขึ้นอย่างต่อเนื่อง

3. บริษัทย่อย มีนโยบายการตั้งราคาใกล้เคียงกับคู่แข่งและให้ความสำคัญกับฐานลูกค้าเดิม
เป็นผลให้บริษัทย่อยมีส่วนแบ่งการตลาดในสัดส่วนที่สูงตลอดมา

บริษัท เอ็นเนซอล จำกัด

บริษัทย่อยดำเนินธุรกิจทางด้านบริหารจัดการพลังงาน
ซึ่งมีความพร้อมที่จะนำเสนอโครงการเป็นโรงไฟฟ้าประเภทผลิตร่วม หรือโรงไฟฟ้าประเภทผลิต
เพื่อผลิตกระแสไฟฟ้าขนาดต่างๆ ตั้งแต่ขนาดเล็กเพื่อใช้ในอาคาร หรือโรงงานอุตสาหกรรม
ซึ่งปัจจุบันบริษัทย่อยได้ดำเนินการดังกล่าวและมีประสบการณ์ในโครงการที่ได้ติดตั้งแล้วเสร็จมากว่า
5 ปี ได้พบทั้งปัญหาและอุปสรรคต่างๆ
จนได้นำมาปรับรูปแบบแนวทางความเป็นไปได้ของโครงการประเภทเดียวกัน
ซึ่งจะทำให้มีโอกาสขยายธุรกิจในลำดับต่อไป

  บริษัท ไปป์ ไลน์ เอ็นจิเนียริ่ง จำกัด

จุดเด่นของบริษัทย่อย
บริษัทย่อยมีเครื่องจักรและอุปกรณ์ที่มีประสิทธิภาพความสามารถพร้อมที่จะดำเนินงานในโครงการก่อสร้างขุดเจาะดันท่อลอดขนาดใหญ่ได้
บริษัทย่อยมีความสัมพันธ์ที่ดีกับลูกค้า และผู้รับเหมาช่วง ทำให้มีโอกาสได้งานโครงการใหม่ๆ
ของกลุ่มลูกค้ารายเดิมและรายใหม่ ทั้งงานของทางภาครัฐและเอกชน

จุดด้อยของบริษัทย่อย บริษัทย่อยยังไม่สามารถเข้าร่วมประมูลงานจากหน่วยงานภาครัฐได้โดยตรง
บริษัทย่อยจึงอาจต้องร่วมมือกับบริษัทที่สามารถเข้าร่วมประมูลงานได้โดยตรงกับทางหน่วยงานภาครัฐ

ด้านการตลาด ส่งเสริมสร้างศักยภาพของบริษัทย่อยโดยใช้การตลาดเชิงรุก
ใช้เครือข่ายของบริษัทย่อย สร้างความสัมพันธ์ที่ดีกับลูกค้า โดยมีความรับผิดชอบสูงต่อลูกค้า
มีการวางแผนงานที่ดี เพื่อส่งมอบงานที่มีคุณภาพและตรงตามระยะเวลาที่กำหนด

  บริษัท เอชทีพี แอนด์ เซ็น คอร์เปอเรชั่น จำกัด

1.  บริษัทเป็นผู้ให้บริการจัดจำหน่าย ติดตั้ง และบำรุงรักษาลานจอดรถไฮเทคทุกชนิดเป็นอันดับ 1
    ของประเทศไทยและอาเซียน และมีผู้ถือหุ้นซึ่งร่วมกับ YF CROP ซึ่งร่วมกับทุนกับญี่ปุ่น
    เป็นบริษัทอุตสาหกรรมขนาดใหญ่ที่มีเทคโนโลยีไฮเทคทันสมัยและเป็นผู้เชี่ยวชาญในการออกแบบและผลิตระบบลานจอดรถไฮเทคทุกชนิดที่ใหญ่ที่สุดของโลก

2.  การดำเนินงานของบริษัทผ่านการรับรองระบบคุณภาพมาตรฐาน ISO 9001 : 2008
    การจัดการสิ่งแวดล้อม ISO 14001 : 2004 และมาตรฐานอาชีวอนามัยและความปลอดภัย
    OHSAS 18001 : 2007

3.  บริษัทเป็นตัวแทนจำหน่ายแต่เพียงผู้เดียว โดยมีทีมงามที่มีประสบการณ์มากกว่า 10 ปี
    และมีความชำนาญเฉพาะด้านเกี่ยวกับระบบลานจอดรถไฮเทค

4.  บริษัทรับประกันคุณภาพและพร้อมให้บริการหลังการขายตลอด 24 ชม.

4.2.2 ประเภทลูกค้าและกลุ่มลูกค้าเป้าหมาย

บริษัท ระยองไวร์ อินดัสตรีส์ จำกัด (มหาชน)

บริษัทย่อยจำหน่ายผลิตภัณฑ์ทั้งหมดให้แก่ลูกค้าภายในประเทศ ซึ่งสามารถแบ่งกลุ่มลูกค้าเป้าหมาย

ตามกลุ่มสินค้าได้ดังนี้

กลุ่มสินค้า ลวดเหล็กแรงดึงสูงชนิดเส้นเดี่ยวและตีเกลียว กลุ่มลูกค้าเป้าหมายประกอบด้วย

1. กลุ่มบริษัทผู้ผลิตผลิตภัณฑ์คอนกรีต เช่นเสาเข็ม เสาไฟฟ้า แผ่นพื้นสำเร็จรูป และ คานสะพาน

2. กลุ่มผู้รับเหมาก่อสร้าง และประมูลงานกับหน่วยงานราชการ

3. หน่วยงานภาครัฐ และรัฐวิสาหกิจ เช่น การไฟฟ้านครหลวง และการไฟฟ้าส่วนภูมิภาค

กลุ่มสินค้า ลวดเชื่อมไฟฟ้า (Welding Wire) กลุ่มลูกค้าเป้าหมายประกอบด้วย

1. ตัวแทนจำหน่ายสินค้าอุตสาหกรรมลวดเชื่อมโลหะต่าง ๆ

2. จำหน่ายตรงในกลุ่มอุตสาหกรรมเฟอร์นิเจอร์ และอุตสาหกรรมชิ้นส่วนรถยนต์

กลุ่มสินค้าลวดอื่นๆ กลุ่มลูกค้าเป้าหมายประกอบด้วย

1.  กลุ่มอุตสาหกรรมที่นอน

2.  อุตสาหกรรมชิ้นส่วนรถยนต์

3.  อุตสาหกรรมตะแกรงสาน

4.  อุตสาหกรรมสปริงทั่วๆไป

ทั้งนี้ บริษัทให้ความสำคัญกับลูกค้าที่ทำธุรกิจติดต่อกันมาเป็นเวลานาน
และมีความสัมพันธ์ที่ดีต่อกันมาโดยตลอด
ส่วนลูกค้าใหม่บริษัทจะเน้นกลุ่มเป้าหมายไปยังลูกค้าที่มีความมั่นคงทางการเงินและมีศักยภาพในการดำเนินธุรกิจ

บริษัท เอื้อวิทยา จำกัด (มหาชน)

บริษัทย่อยจำหน่ายผลิตภัณฑ์เกือบทั้งหมดให้แก่ลูกค้าภายในประเทศ ตามกลุ่มลูกค้า ดังนี้

1.  กลุ่มผู้รับเหมาก่อสร้างจากต่างประเทศและในประเทศ ซึ่งรับงานจากหน่วยงานรัฐวิสาหกิจ

2.  หน่วยงานภาครัฐและรัฐวิสาหกิจ เช่น การไฟฟ้าฝ่ายผลิตแห่งประเทศไทย และการไฟฟ้า
    ส่วนภูมิภาค

3.  ลูกค้ารายย่อย
    ในส่วนของการขายสินค้าอุตสาหกรรมและการรับประกอบและติดตั้งโครงเหล็กทั่วไป

4.  การให้บริการรับชุบสังกะสี
    บริการรับชุบสังกะสีให้กับลูกค้าซึ่งเป็นเอกชนทั่วไปซึ่งผลิตภัณฑ์ของลูกค้ามีข้อกำหนดที่จะต้องชุบสังกะสี

5.  จำหน่ายผลิตภัณฑ์สินค้าอุตสาหกรรม เช่น โซ่ เฟือง มอเตอร์และเกียร์
    สำหรับใช้ในโรงงานอุตสาหกรรมทั่วไป
    ซึ่งผลิตภัณฑ์ที่บริษัทย่อยนำมาจำหน่ายให้เป็นสินค้านำเข้ามาจากต่างประเทศยี่ห้อ RENOLD และ
    ARNOLD ซึ่งมีชื่อเสียง และมีคุณภาพสูงเป็นที่ยอมรับกันทั่วไปในต่างประเทศ

บริษัท เอ็นเนซอล จำกัด

บริษัทย่อยจำหน่ายผลิตภัณฑ์เกือบทั้งหมดให้แก่ลูกค้าภายในประเทศ ตามกลุ่มลูกค้า ดังนี้

1.  กลุ่มโรงงานอุตสาหกรรมที่ใช้ก๊าซธรรมชาติเป็นเชื้อเพลิงในการผลิตลมร้อนและไอน้ำ
    โดยกลุ่มอุตสาหกรรมเหล่านี้จะสามารถลดต้นทุนการผลิตโดยการนำก๊าซธรรมชาติไปผลิตไฟฟ้าก่อนและนำลมร้อนและไอน้ำที่ได้จากการผลิตไฟฟ้ามาใช้ประโยชน์ในขบวนการผลิต

2.  กลุ่มโรงงานอุตสาหกรรมและอาคารควบคุมที่ต้องการปรับปรุงการใช้พลังงานภายในองค์กรของตนเองให้มีการประหยัดพลังงานอย่างมีประสิทธิภาพและช่วยอนุรักษ์พลังงานอย่างเป็นระบบ

บริษัท ไปป์ ไลน์ เอ็นจิเนียริ่ง จำกัด

กลุ่มลูกค้าของบริษัทย่อยแบ่งเป็นลูกค้าภาครัฐและภาคเอกชน
กลุ่มลูกค้าเป้าหมายของบริษัทย่อยจะเป็นหน่วยงานราชการ รัฐวิสาหกิจ
โดยเฉพาะงานที่ได้รับการสนับสนุนทางการเงินจากธนาคารเพื่อการพัฒนาเศรษฐกิจ เช่น
การไฟฟ้านครหลวง และการประปานครหลวง รวมทั้งส่วนภูมิภาค

บริษัท เอชทีพี แอนด์ เซ็น คอร์เปอเรชั่น จำกัด

กลุ่มลูกค้าของบริษัทย่อยเหมาะสำหรับ ศูนย์รถยนต์ โชว์รูมรถยนต์ คอนโดมิเนียม บริษัท ห้างร้าง
ที่มีพื้นที่จำกัดแต่มีรถยนต์เป็นจำนวนมาก

3.  นโยบายราคา

บริษัท ระยองไวร์ อินดัสตรีส์ จำกัด (มหาชน) และบริษัท เอื้อวิทยา จำกัด (มหาชน)
ทั้งสองบริษัทมีนโยบายการตั้งราคา โดยใช้วิธีต้นทุนบวกส่วนเพิ่ม (Cost Plus Margin)
อย่างไรก็ตาม ในการกำหนดราคา ขั้นสุดท้าย
จะคำนึงถึงความต้องการในการบริโภคและสภาวะการแข่งขันภายในอุตสาหกรรมในแต่ละช่วง
เนื่องจากอุตสาหกรรมเหล็กเป็นอุตสาหกรรมที่มีความผันผวนตามวัฎจักรธุรกิจเป็นหลัก

บริษัท ไปป์ ไลน์ เอ็นจิเนียริ่ง จำกัด มีนโยบายในการเสนอราคาสำหรับโครงการก่อสร้าง
ขุดเจาะดันท่อลอด รวมทั้งงานโยธาที่เกี่ยวข้อง
โดยบริษัทย่อยจะคำนวณต้นทุนโครงการและค่าใช้จ่ายต่างๆ
และกำหนดอัตรากำไรขั้นต้นบนพื้นฐานของเหตุผลตามประเภทของโครงการและสภาพการแข่งขัน

4.  การจัดจำหน่ายและช่องทางการจัดจำหน่าย

บริษัท ระยองไวร์ อินดัสตรีส์ จำกัด (มหาชน)

บริษัทย่อยจำหน่ายสินค้าทั้งหมดโดยตรงให้กับลูกค้าในแต่ละผลิตภัณฑ์ ดังนี้

(1) ลวดเหล็กแรงดึงสูง

ลูกค้าของผลิตภัณฑ์ชนิดนี้ แบ่งออกเป็น 2 กลุ่ม คือ

-   ภาคเอกชน จำหน่ายให้กับ ผู้ผลิตเสาเข็มคอนกรีตอัดแรง เสาไฟฟ้า แผ่นพื้นสำเร็จรูป
    คานสะพาน และอื่นๆ ที่เกี่ยวข้องกับผลิตภัณฑ์คอนกรีตอัดแรงทุกประเภท
    คิดเป็นสัดส่วนประมาณร้อยละ 92-93 ของยอดขายลวดเหล็กแรงดึงสูง

-   ภาครัฐบาลและรัฐวิสาหกิจ โดยประมูลงานของการไฟฟ้านครหลวง และการไฟฟ้าส่วนภูมิภาค
    คิดเป็นสัดส่วนประมาณร้อยละ 7-8 ของยอดขายลวดเหล็กแรงดึงสูง

(2) ลวดเชื่อมไฟฟ้า

จำหน่ายตรงให้กับผู้แทนจำหน่ายสินค้าอุปกรณ์เชื่อมโลหะต่างๆ และผู้ใช้โดยตรง ในสัดส่วน ร้อยละ
97 และร้อยละ 3 ตามลำดับ เนื่องจากเป็นผลิตภัณฑ์ที่ใช้ในการเชื่อมโลหะ ดังนั้น
จึงครอบคลุมในอุตสาหกรรมและผู้ใช้งานเกือบทุกประเภท ไม่ว่าจะเป็นอุตสาหกรรมประกอบรถยนต์
ชิ้นส่วนรถยนต์และ รถมอเตอร์ไซด์ และสาธารณูปโภคต่างๆ

(3) ลวดอื่นๆ

ผลิตภัณฑ์นี้จะจำหน่ายตรงให้กับกลุ่มลูกค้าอุตสาหกรรมที่นอน โดยเน้นคุณภาพของลวดที่ดี คงที่
ส่งสินค้าตามกำหนด สร้างความพึงพอใจในสินค้าและการบริการของบริษัทเป็นหลัก
และในขั้นต่อไปจะขยายเข้าสู่กลุ่มลูกค้าที่ผลิตชิ้นส่วนยานยนต์โดยตรงที่ต้องการเน้นสินค้าที่มีคุณภาพจากผู้ผลิตภายในประเทศแทนการนำเข้าจากต่างประเทศ

บริษัท เอื้อวิทยา จำกัด (มหาชน)

  บริษัทย่อยมีการจำหน่ายและช่องทางในการจำหน่ายตามผลิตภัณฑ์ในแต่ละกลุ่มดังนี้

(1) เสาโครงเหล็กไฟฟ้าแรงสูง

-   จำหน่ายให้กับผู้รับเหมาก่อสร้างทั้งในประเทศและต่างประเทศที่รับงานโครงการก่อสร้างสายส่งไฟฟ้าแรงสูงให้กับการไฟฟ้าฝ่ายผลิตแห่งประเทศไทย
    และการไฟฟ้าส่วนภูมิภาค

-   จำหน่ายโดยตรงให้กับการไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค
    เมื่อมีการกำหนดให้มีการประมูลตรงกับผู้ผลิต

(2) เสาโครงเหล็กโทรคมนาคม

จำหน่ายให้กับบริษัทเอกชนซึ่งเป็นผู้รับเหมาก่อสร้างหลักให้กับบริษัทผู้ซื้อที่ได้รับสัมปทานให้ดำเนินการเครือข่ายระบบโทรคมนาคมทั้งระบบ
2G และ 3G จากการสื่อสารแห่งประเทศไทย และองค์การโทรศัพท์แห่งประเทศไทย เช่น AIS,
DTAC, TRUEMOVE

(3) เสาโครงเหล็กสถานีไฟฟ้าย่อย

จำหน่ายให้กับผู้รับเหมาก่อสร้างสถานีไฟฟ้าย่อย ให้กับหน่วยงานรัฐวิสาหกิจ หรือเอกชน

เนื่องจากบริษัทย่อยดำเนินการทำธุรกิจประเภทนี้อย่างต่อเนื่องมาเป็นระยะเวลายาวนานจึงมีฐานลูกค้า
ที่มั่นคงและมีความสัมพันธ์ที่ดีต่อกันโดยตลอด

(4) โครงเหล็กทั่วไป

จำหน่ายให้กับบริษัทเอกชนทั่วไป ซึ่งเป็นผู้รับเหมาติดตั้งงานโครงเหล็กหลังคา
โครงเหล็กอาคารหรือโรงงาน โครงเหล็กป้ายโฆษณา หรือโครงเหล็กรั้วและทางเดิน ฯลฯ

บริษัท เอ็นเนซอล จำกัด

บริษัทย่อยจำหน่ายกระแสไฟฟ้าและลมร้อนที่ผลิตได้ให้กับโรงงานอุตสาหกรรมที่บริษัทย่อยได้เข้าไปลงทุน
ซึ่งเป็นโครงการซื้อขายกระแสไฟฟ้าและลมร้อน ระยะยาว 15 ปี
สำหรับกระแสไฟฟ้าส่วนที่เกินจากความต้องการของโรงงานบริษัทย่อยจะขายให้กับการไฟฟ้าส่วนภูมิภาค

บริษัท ไปป์ ไลน์ เอ็นจิเนียริ่ง จำกัด

บริษัทย่อยรับงานก่อสร้าง โดยบริษัทย่อยจะติดต่อกับผู้ว่าจ้างโดยตรง ทั้งโดยการยื่นประกวดราคา
และการเจรจาตกลง โดยบริษัทย่อยจะติดต่อขอแผนงาน
เพื่อคำนวณเสนอราคาตามหลักเกณฑ์ที่กำหนด
ในบางครั้งบริษัทย่อยอาจได้รับการติดต่อจากผู้ว่าจ้างหรือผู้ควบคุมงานเนื่องจากประสบการณ์ในการทำงาน
ที่ผ่านมาผลงานมีคุณภาพที่ผู้ว่าจ้างไว้วางใจให้บริษัทย่อยเสนองานได้เพิ่มขึ้น

4.2.5 ภาวะอุตสาหกรรมและการแข่งขัน

โครงสร้างอุตสาหกรรมของบริษัท ระยองไวร์ อินดัสตรีส์ จำกัด (มหาชน)

อุตสาหกรรมลวดเหล็กแรงดึงสูง

อุตสาหกรรมลวดเหล็กแรงดึงสูงเป็นส่วนหนึ่งของภาคอุตสาหกรรมวัสดุก่อสร้าง
ซึ่งจากวิวัฒนาการของการก่อสร้างสมัยใหม่ในงานก่อสร้างอาคารขนาดใหญ่
และงานก่อสร้างระบบสาธารณูปโภค เช่น การก่อสร้างทางยกระดับ ทางด่วน สะพาน
และการขยายสายส่งไฟฟ้า เป็นต้น รวมทั้งการขยายตัวอย่างต่อเนื่องของเศรษฐกิจและอุตสาหกรรม
ทำให้ลวดเหล็กแรงดึงสูงกลายเป็นวัสดุก่อสร้างที่มีความสำคัญและเป็นที่ต้องการมากขึ้น
สำหรับใช้เป็นวัสดุในงานก่อสร้างที่เน้นความแข็งแรง ทนทาน เพื่อรองรับน้ำหนักแบบ
Pre-tensioned และ
Post-tensionedเนื่องจากจะช่วยประหยัดเวลาและแรงงานในการก่อสร้าง ทั้งนี้
ลวดเหล็กแรงดึงสูงชนิดเส้นเดี่ยวมีการใช้มากในการผลิตเสาเข็มคอนกรีตอัดแรง เสาไฟฟ้า
แผ่นพื้นสำเร็จรูป และไม้หมอนคอนกรีตสำหรับรางรถไฟ ส่วนลวดเหล็กแรงดึงสูงชนิดตีเกลียว
ซึ่งสามารถรับแรงดึงได้มากกว่าลวดเหล็กแรงดึงสูงชนิดเส้นเดี่ยว
นิยมนำไปใช้ในการทำเสาเข็มคอนกรีตขนาดใหญ่ พื้นอาคาร ไซโล สะพาน ทางด่วน ทางยกระดับ
และการก่อสร้างอาคารขนาดใหญ่ เป็นต้น ซึ่งความต้องการใช้ลวดเหล็กแรงดึงสูงชนิดเส้นเดี่ยว
และ ลวดเหล็กแรงดึงสูงชนิดตีเกลียว
จะเปลี่ยนแปลงไปตามภาวะการก่อสร้างของทั้งภาครัฐบาลและเอกชน
ในโครงการก่อสร้างอสังหาริมทรัพย์ และสาธารณูปโภค

ในปี 2555 ผู้ผลิตลวดเหล็กแรงดึงสูงในประเทศมีทั้งหมด 12 ราย
โดยบริษัทย่อยมีส่วนแบ่งการตลาดร้อยละ 16 จัดอยู่ในอันดับที่ 4 ของตลาดรวม

ปัจจัยที่จะส่งผลกระทบถึงการดำเนินธุรกิจ

-   การเปลี่ยนแปลงราคาวัตถุดิบซึ่งมีแนวโน้มสูงขึ้นอย่างมากตามภาวะตลาดโลก
    และอาจจะมีปัญหาการทุ่มตลาดสินค้าที่มาจากต่างประเทศซึ่งกำลังอยู่ในขั้นพิจารณา
    จึงมีผลกระทบโดยตรงต่อต้นทุนสินค้าของบริษัทย่อย และการกำหนดราคาขาย ซึ่งในปี 2555
    ปัจจัยด้านราคาวัตถุดิบนี้ถือได้ว่าเป็นปัจจัยหลักที่มีผลกระทบโดยตรง
    เนื่องจากความผันผวนของราคา
    โดยเฉพาะช่วงครึ่งปีแรกราคาวัตถุดิบมีราคาต่ำและปรับตัวสูงขึ้นอย่างต่อเนื่องในครึ่งปีหลัง

-   คู่แข่งรายใหม่เกิดขึ้นเพิ่มขึ้น 2 ราย แต่ก็ยังมีปัญหาคุณภาพอยู่
    เนื่องจากการลงทุนผลิตลวดเหล็กแรงดึงสูงต้องใช้เงินทุนค่อนข้างสูง
    และอาศัยวิศวกรผู้ควบคุมงานที่มีความเชี่ยวชาญ เพื่อให้สินค้าที่ผลิตมีคุณภาพตรงตามมาตรฐาน
    นอกจากนี้
    การสร้างชื่อเสียงให้เป็นที่ยอมรับและการสร้างความสัมพันธ์กับลูกค้าต้องใช้เวลานานพอสมควร
    ประกอบกับกำลังการผลิตเต็มที่ของผู้ผลิตลวดเหล็กแรงดึงสูงทั้งหมดในปัจจุบันยังเกินความต้องการ
    ดังนั้น การเข้ามาของคู่แข่งรายใหม่ในอุตสาหกรรมนี้จึงอาศัยราคาเป็นสิ่งจูงใจ

-   การมีสินค้าทดแทน เหล็กเส้นสามารถใช้เป็นสินค้าทดแทนลวดเหล็กแรงดึงสูงได้
    แต่จะมีอุปสรรคในด้านความล่าช้าในการทำงานและมีต้นทุนที่สูงกว่า
    เนื่องจากจะต้องนำเหล็กเส้นมาเรียงเป็นตารางก่อนที่จะเทปูน
    และปัญหาค่าแรงงานกับการขาดแคลนแรงงาน
    ในขณะที่ลวดเหล็กแรงดึงสูงสามารถนำมาวางเป็นแนวทางยาวและเทปูนได้เลย
    ลวดเหล็กแรงดึงสูงจึงเป็นสินค้า ที่มีความต้องการอย่างแพร่หลายอยู่ในปัจจุบัน

-   ตลาดเป็นของผู้ซื้อ เนื่องจากกำลังการผลิตส่วนเกินยังมีอยู่มากกว่าปริมาณความต้องการ
    อีกทั้งยังมีลวดเหล็กแรงดึงสูงที่นำเข้าจากต่างประเทศซึ่งมีราคาถูกกว่าเข้ามาแข่งขันอีกด้วย
    กลยุทธ์การแข่งขันด้านราคาจึงถูกนำมาใช้ตามสถานการณ์
    โดยเฉพาะลูกค้าที่มีศักยภาพทางธุรกิจ

ความต้องการลวดเหล็กแรงดึงสูง

ความต้องการลวดเหล็กแรงดึงสูงในปี 2556 คาดว่าจะสูงกว่ากับความต้องการในปี 2555 ทั้งนี้
เนื่องจากในปี 2555 ประเทศไทยประสบปัญหาทางด้านอุทกภัยทั่วประเทศครั้งใหญ่
ทำให้โครงสร้างส่วนต่างๆ เสียหายอย่างมาก
ซึ่งภาครัฐได้จัดสรรงบประมาณจำนวนมากเพื่อฟื้นฟูประเทศหลังน้ำลดซึ่งยังไม่แล้วเสร็จ
และยังมีโครงการก่อสร้างขนาดใหญ่เพื่อป้องกันภาวะน้ำท่วม รวมทั้งโครงการขนาดใหญ่ของรัฐบาล
เช่นรถไฟฟ้าสายต่างๆ รถไฟรางคู่
ซึ่งโครงสร้างเหล่านี้ล้วนเป็นโอกาสของบริษัทย่อยที่จะเข้าไปมีส่วนแบ่งในโครงการต่างๆ

อุตสาหกรรมลวดเชื่อมไฟฟ้า

ในปี 2555 มีผู้ผลิตในอุตสาหกรรมลวดเชื่อมไฟฟ้าอยู่ 5 ราย
โดยมีส่วนแบ่งการตลาดรวมประมาณร้อยละ 68 ส่วนที่เหลือเป็นการนำเข้าจากต่างประเทศร้อยละ
32 ซึ่งส่วนใหญ่นำเข้าจากประเทศจีน โดยบริษัทย่อยมีส่วนแบ่งการตลาดประมาณร้อยละ 3
จัดเป็นอันดับที่ 3 ของตลาดรวม

ปัจจัยที่จะส่งผลกระทบถึงการดำเนินธุรกิจ

-   สินค้าทดแทน ลวดชนิดนี้สามารถใช้ลวดเชื่อมไฟฟ้าแบบก้านธูป (Electrode Wire)
    ซึ่งมีราคาที่ต่ำกว่าแทนได้
    แต่ก็มีข้อจำกัดที่ไม่สามารถใช้ได้กับทุกประเภทของอุตสาหกรรมและแนวโน้มค่าแรงที่สูขึ้น
    เนื่องจากลวดเชื่อมไฟฟ้า CO² หรือที่เรียกกันว่า MIG WIRE
    สามารถเชื่อมได้อย่างต่อเนื่องไม่ต้องเปลี่ยนลวดบ่อย และได้แนวเชื่อมที่แข็งแรงกว่า
    ทำให้ในปัจจุบันนิยมใช้กันมากในอุตสาหกรรมตั้งแต่ขนาดเล็ก ถึงขนาดใหญ่

-   ราคาและต้นทุน บริษัทย่อยตั้งราคาขายตามราคาตลาด และมีการควบคุมคุณภาพอย่างสม่ำเสมอ
    ตลอดจนให้ความสำคัญในการลดต้นทุนการผลิตอย่างต่อเนื่อง เพื่อให้มีต้นทุนต่อหน่วยต่ำที่สุด
    และในปี 2556 บริษัทย่อยกำลังศึกษาปรับปรุงการผลิตใหม่
    เพื่อลดต้นทุนการผลิตและรองรับการเติบโตของอุตสาหกรรมในภาพรวมและเตรียมรับกับการเปิดการค้าเสรีเอเซียน

-   อำนาจต่อรองเป็นของผู้ซื้อ
    เนื่องจากสินค้าต่างประเทศเข้ามาตีตลาดสินค้าในประเทศมีมากขึ้นโดยเฉพาะสินค้าจากประเทศจีน
    โดยมีราคาถูกกว่าการสั่งซื้อไม่มีปริมาณที่มาก
    ทำให้ผู้ซื้อสามารถสั่งสินค้าเข้ามาจำหน่ายได้สะดวก

ความต้องการลวดเชื่อมไฟฟ้า

ในปี 2556 คาดว่าความต้องการลวดเชื่อมไฟฟ้าจะเพิ่มมากขึ้นกว่า ปี 2555 ประมาณร้อยละ 15
เนื่องจากการออกมาตรการรถคันแรก ส่งผลต่ออุตสาหกรรมยานยนต์ในปี 2555-2556
อีกทั้งแนวโน้มการใช้หุ่นยนต์ขนาดเล็กในการเชื่อมที่มากขึ้น
ย่อมทำให้ต้องใช้ลวดเชื่อมไฟฟ้านี้มากขึ้นด้วย

อุตสาหกรรมลวดอื่นๆ

ในปี 2555 ลวดอื่นๆของบริษัทเป็นผลิตภัณฑ์ใหม่ที่แนะนำเข้าสู่ตลาด
เพราะฉะนั้นส่วนแบ่งตลาดยังมีไม่มากเท่าไหร่ เนื่องจากในเบื้องต้นอุตสาหกรรมของลวดอื่นๆ
ได้มุ่งเจาะเข้าไปในอุตสาหกรรมที่นอน
ซึ่งผู้ผลิตที่นอนบางรายยังมีการนำลวดเข้ามาจากต่างประเทศที่มีราคาถูก
หรือบางรายต้องการลวดที่มีคุณลักษณะบางอย่างที่ผู้ผลิตรายอื่นในประเทศยังไม่สามารถผลิตได้และทางบริษัทได้มองเห็นโอกาส
ณ จุดนี้ ซึ่งก็ได้รับการตอบรับจากลูกค้าเป็นอย่างดี
และมีแนวโน้มการขยายตัวในสินค้ากลุ่มนี้จะขยายไปยังกลุ่มยานยนต์ที่มีราคาและปริมาณที่ดี

ปัจจัยที่จะส่งผลกระทบถึงการดำเนินธุรกิจ

-   สินค้าทดแทน ลวดชนิดนี้สามารถใช้ลวดอื่นๆชนิดอื่นทดแทนได้ ไม่ว่าจะเป็น ลวดสแตนเลส
    ลวดชุบชนิดต่าง ๆ เนื่องจากลวดประเภทนี้ไม่ต้องการคาร์บอนเป็นส่วนประกอบที่สูงมากนัก
    เพราะฉะนั้น สินค้าทดแทนจึงมีได้ค่อนข้างมาก

-   ราคาและต้นทุน เนื่องจากเป็นผลิตภัณฑ์ใหม่ของบริษัท
    ในเรื่องการตั้งราคาขายในช่วงแนะนำผลิตภัณฑ์ใหม่นั้นยังใช้กลยุทธ์ในการตั้งราคาที่ต่ำกว่าความเป็นจริงอยู่
    เพื่อให้ลูกค้าได้ทดลองใช้ผลิตภัณฑ์ของบริษัท ทดแทนการนำเข้าจากต่างประเทศ ซึ่งในปี 2556
    ผลิตภัณฑ์ลวดอื่นๆจะต้องได้รับการพิจารณาเรื่องราคาขายใหม่
    เพื่อให้สอดคล้องกับต้นทุนที่แท้จริงเบื้องต้น และอีกอย่างผลิตภัณฑ์ลวดอื่นๆ
    สำหรับอุตสาหกรรมที่นอนนั้น
    ตลาดมีค่อนข้างจำกัดและคู่แข่งในตลาดก็ได้รับรู้ถึงการเข้าสู่ผลิตภัณฑ์ลวดอื่นๆ ของบริษัท
    ทำให้เกิดปัญหาในเรื่องของราคาขายพอสมควร
    และทางบริษัทเองไม่มีนโยบายการแข่งขันด้านราคา
    ซึ่งส่วนหนึ่งที่ทางบริษัทได้มองเห็นช่องทางการขยายตัวของผลิตภัณฑ์ลวดอื่นๆ ก็คือ
    การมุ่งสู่อุตสาหกรรมการผลิตชิ้นส่วนยานยนต์ ซึ่งจะทำให้ราคาขายของผลิตภัณฑ์ลวดอื่นๆ
    ของบริษัทมีความเหมาะสมมากขึ้น รวมถึงการขยายตัวจะมีอัตราที่สูงกว่าอุตสาหกรรมที่นอน
    ซึ่งในปี 2556 มีนโยบายเพิ่มกำลังการผลิต ทำให้ผลิตภัณฑ์ลวดอื่นๆ
    ของบริษัทสำหรับอุตสาหกรรมยานยนต์ จะแนะนำผลิตภัณฑ์เข้าสู่ตลาด ทำให้การผลิตลวดอื่นๆ
    ผลิตได้ปริมาณมากขึ้น ต้นทุนการผลิตโดยรวมลดลง ความสามารถในการแข่งขันดีขึ้น
    เพราะฉะนั้น การจำหน่ายลวดอื่นๆ ในอุตสาหกรรมที่นอนจะดีขึ้นด้วย

-   อำนาจต่อรองเป็นของผู้ซื้อ
    เนื่องจากผลิตภัณฑ์ลวดอื่นๆในอุตสาหกรรมที่นอนก็เป็นอีกหนึ่งอุตสาหกรรมที่ปริมาณความต้องการของลูกค้ามีน้อยกว่าปริมาณการผลิตของผู้ผลิต
    เพราะฉะนั้น กลยุทธ์ที่ทางบริษัทได้นำมาใช้ก็คือ
    ในเรื่องของคุณภาพของผลิตภัณฑ์และการบริการหลังการขายที่รวดเร็วและเข้าถึงลูกค้า
    เพื่อให้ลูกค้ามีความพอใจสูงสุดต่อผลิตและบริการของบริษัท

  ความต้องการลวดอื่นๆ

ในปี 2556
คาดว่าความต้องการลวดอื่นๆสำหรับอุตสาหกรรมยานยนต์ทำที่นอนจะมีปริมาณเพิ่มขึ้นกว่าปี 2555
เนื่องจากการขยายตัวของอุตสาหกรรมยานยนต์ที่มีมากขึ้นจากมาตรการรถยนต์คันแรก

โครงสร้างอุตสาหกรรมของบริษัท เอื้อวิทยา จำกัด (มหาชน)

อุตสาหกรรมเสาโครงเหล็กไฟฟ้าแรงสูง

อุตสาหกรรมเสาโครงเหล็กไฟฟ้าแรงสูงเป็นไปตามโครงการขยายระบบสายส่งไฟฟ้าของการไฟฟ้า
ฝ่ายผลิตและการไฟฟ้าส่วนภูมิภาค ซึ่งยังคงมีความต้องการสูง
เนื่องจากความต้องการใช้ไฟฟ้าของประเทศยังมีการขยายตัวอย่างต่อเนื่อง
ปัจจุบันมีผู้ผลิตเสาโครงเหล็กสายส่งไฟฟ้าขนาดใหญ่ในประเทศจำนวน 5 ราย
โดยบริษัทย่อยมีส่วนแบ่งการตลาดในปี 2555 ยังคงเป็นผู้นำในการผลิตและจำหน่าย

ปัจจัยที่จะส่งผลกระทบถึงการดำเนินธุรกิจ

-   ความผันผวนของราคาวัตถุดิบที่ผ่านมามีการปรับตัวราคาเพิ่มขึ้นบ้าง วัตถุดิบที่สำคัญคือเหล็ก
    และสังกะสี จะผันผวนสูงตามภาวะตลาดโลก โดยในปี 2555
    นี้ราคาเหล็กและสังกะสีอาจมีความผันผวน ทำให้อาจมีผลกระทบต่อต้นทุนการผลิต
    ซึ่งบริษัทได้มีการวางแผนการเสนอราคาสำหรับโครงการผูกพันระยะยาวให้รอบคอบ
    เพื่อให้สามารถรองรับการปรับราคาได้

-   คู่แข่งรายใหม่ เนื่องจากอุตสาหกรรมโครงสร้างเสาสายส่งไฟฟ้าแรงสูง
    ยังมีความต้องการสูงอยู่ จึงคาดว่าอาจจะมีคู่แข่งรายใหม่ในอนาคตอันใกล้นี้
    ซึ่งจะเป็นผลให้เกิดการแข่งขันเพิ่มขึ้น แต่ในขณะเดียวกัน
    ผู้ผลิตเดิมก็ได้ให้ความสำคัญในการหาตลาดต่างประเทศ
    ดังนั้นจึงคาดว่าผลกระทบของผู้ผลิตรายใหม่ยังไม่รุนแรง

ความต้องการโครงเหล็กสายส่งไฟฟ้าแรงสูง

ความต้องการโครงเหล็กสายส่งไฟฟ้าแรงสูงในประเทศยังคงสูงอยู่ประมาณเฉลี่ยปีละ 30,000 ตัน
และในปี 2556
จะมีงานประมูลออกมาอย่างต่อเนื่องและมีปริมาณเพียงพอสำหรับผู้ผลิตและจำหน่ายแต่ละราย

อุตสาหกรรมเสาโทรคมนาคม

อุตสาหกรรมเสาโครงเหล็กโทรคมนาคมยังคงมีความต้องการสูงพอสมควร เนื่องจากตั้งแต่ปี 2555
จะมีการลงทุนติดตั้งเครือข่ายระบบโทรคมนาคม เพื่อรองรับระบบ 3 G
ที่พึ่งได้ผู้รับสัมปทานไปในจำนวนมากพอสมควร
รวมทั้งประเทศเพื่อนบ้านกำลังมีการขยายตัวเพื่อรองรับการพัฒนาในด้านนี้อย่างมาก
ดังนั้นจึงคาดว่าในระยะใกล้นี้ตลาดด้านเสาโทรคมนาคม จะยังมีปริมาณที่สูงอยู่
ในส่วนของบริษัทย่อยจะมีผลิตภัณฑ์สำหรับเสาโครงเหล็กโทรคมนาคมทุกชนิด

ปัจจัยที่จะส่งผลกระทบถึงการดำเนินการธุรกิจ

ความผันผวนของราคาวัตถุดิบที่ผ่านมามีการปรับตัวราคาเพิ่มขึ้นบ้าง วัตถุดิบที่สำคัญคือเหล็ก
และสังกะสี จะผันผวนสูงตามภาวะตลาดโลก โดยในปี 2555 นี้ราคาเหล็กและสังกะสีมีความผันผวน
ทำให้อาจมีผลกระทบต่อต้นทุนการผลิต
บริษัทได้มีการวางแผนการเสนอราคาสำหรับโครงการผูกพันระยะยาวให้รอบคอบ
เพื่อให้สามารถรองรับการปรับราคาได้

ความต้องการเสาโทรคมนาคม

ความต้องการเสาโทรคมนาคมในประเทศยังคงมีความต้องการมากขึ้นจากผลการประมูล 3 G
รวมทั้งจะมีตลาดจากต่างประเทศเพิ่มขึ้น

อุตสาหกรรมเสาโครงเหล็กสถานีไฟฟ้าย่อย

ในการก่อสร้างสถานีไฟฟ้าย่อยจำเป็นจะต้องออกแบบโครงเหล็กสำหรับรองรับอุปกรณ์ไฟฟ้าต่างๆ
เช่น circuit, breakers, disconnecting switches, lighting arresters
ที่จำเป็นต้องใช้ในสถานีไฟฟ้าย่อย

ความต้องการโครงเหล็กสถานีไฟฟ้าย่อย

ความต้องการโครงเหล็กสถานีไฟฟ้าย่อยจะขึ้นอยู่กับการขยายระบบส่งของการไฟฟ้าฝ่ายผลิต และ
การไฟฟ้าส่วนภูมิภาค และหากมีโรงงานอุตสาหกรรมขนาดใหญ่เกิดขึ้นและมีความต้องการไฟฟ้าสูง
ก็มีความจำเป็นที่จะต้องมีสถานีไฟฟ้าย่อยควบคู่กันไปด้วย
ในส่วนของบริษัทย่อยคาดว่ายังเป็นผู้นำในการผลิตและจำหน่าย
และคาดว่าความต้องการในระยะต่อไปอยู่ประมาณ 3,000-5,000 ตัน/ปี

อุตสาหกรรมเสาโครงเหล็กทั่วไป

ในการดำเนินงานโครงเหล็กทั่วไป
บริษัทอาศัยเน้นการออกแบบหรือใช้แบบงานที่ตรงตามความต้องการของลูกค้า โดยเน้นคุณสมบัติ
ขนาด และรูปแบบที่เหมาะสมกับโครงการก่อสร้างแต่ละแห่ง

ความต้องการโครงเหล็กทั่วไป

โดยความต้องการโครงเหล็กทั่วไปจะมีเพิ่มขึ้นในระยะต่อไปอย่างต่อเนื่องตามทิศทางของอุตสาหกรรมเหล็ก
โดยเฉพาะในส่วนของการก่อสร้าง ซึ่งใช้แทนผลิตภัณฑ์คอนกรีตหรืออื่นๆ

การบริการชุบสังกะสี

แนวโน้มของผลิตภัณฑ์เหล็กที่มีข้อกำหนดให้มีการชุบสังกะสีเพื่อป้องกันการผุกร่อนที่มีเพิ่มขึ้น
ตลอดเวลา และคาดว่ายังคงเพิ่มขึ้นต่อไปอีกนานในอนาคต
จากแนวโน้มที่เห็นได้จากประเทศที่พัฒนาแล้ว
เนื่องจากบริษัทย่อยให้บริการชุบสังกะสีแก่ลูกค้ารายย่อยทั่วไปเป็นการเสริมเท่านั้น
ดังนั้นจึงคาดว่าบริษัทย่อย จัดอยู่ในลำดับที่ 6 ของตลาดรวมของบริษัทผู้ให้บริการชุบสังกะสี ณ
ปัจจุบัน

อุปกรณ์สินค้าอุตสาหกรรม

บริษัทย่อยจัดจำหน่ายสินค้าอุตสาหกรรมในกลุ่มประเภทอุปกรณ์ส่งกำลัง เช่น โซ่ เฟือง เกียร์
และมอเตอร์ โดยเน้นสำหรับสินค้ายี่ห้อ RENOLDS และ ARNOLDS ซึ่งเป็นสินค้าที่มีคุณภาพสูง
แต่ในด้านการแข่งขันในตลาดซึ่งจะเป็นการแข่งขันในด้านการส่งมอบงานให้ได้ในระยะเวลาสั้น
จะเป็นตัวแปรที่สำคัญในการแข่งขัน ดังนั้นจึงต้องเตรียมความพร้อมทั้งในด้านวัตถุดิบ
และข้อมูลการผลิตไว้ล่วงหน้า

โครงสร้างอุตสาหกรรมของบริษัท ไปป์ ไลน์ เอ็นจิเนียริ่ง จำกัด

อุตสาหกรรมก่อสร้างเป็นธุรกิจที่นับว่ามีการแข่งขันสูงมาก
แต่ในปัจจุบันปริมาณงานก่อสร้างเริ่มเพิ่มปริมาณมากขึ้น
และภาครัฐให้ความสำคัญกับงานก่อสร้างบ่อพักและขุดเจาะดันท่อลอดระบบรวบรวมและบำบัดน้ำเสีย
และท่อร้อยสายไฟฟ้าใต้ดิน ซึ่งมีการเปลี่ยนแปลงระบบสายไฟฟ้าอากาศเป็นสายไฟฟ้าใต้ดิน
รวมทั้งก่อสร้างปรับปรุงระบบวางท่อประธาน เพื่อลดปัญหาภัยพิบัติที่อาจจะเกิดขึ้น

ในการรับงานก่อสร้างทั้งภาครัฐและเอกชน โดยปกติจะใช้วิธีประกวดราคา
โดยคัดเลือกผู้รับเหมาที่เสนอราคาใกล้เคียงกับราคากลาง และมีคุณสมบัติตามเกณฑ์ที่กำหนด
หากมีผู้รับเหมาเข้าร่วมเสนอราคาหลายราย
เจ้าของงานก็จะมีโอกาสเลือกผู้รับเหมาได้มากในขณะเดียวกันผู้รับเหมาที่มีคุณสมบัติตามที่เจ้าของงานกำหนดก็มีสิทธิที่จะคัดเลือกโครงการเพื่อเข้าร่วมในการประกวดราคาเช่นเดียวกัน
เนื่องจากเป็นตลาดเสรี ผู้ว่าจ้างและผู้รับเหมาย่อยมีสิทธิต่อรองราคากันได้
อย่างไรก็ตามเจ้าของงานจะเป็นผู้กำหนดคุณสมบัติของผู้รับเหมาที่จะเข้าร่วมประกวดราคา
และมีสิทธิจะคัดเลือกผู้รับเหมารายใดก็ได้ตามเกณฑ์ที่กำหนดไว้

จากสภาวะการแข่งขันของธุรกิจรับเหมาก่อสร้าง หากบริษัทใดสามารถรับงานได้หลายประเภท
มีประสบการณ์ และความชำนาญในงานหลายด้าน ที่เป็นไปตามข้อกำหนดของภาครัฐและภาคเอกชน
ย่อมได้เปรียบกว่าบริษัทอื่นๆ
เพราะหากงานก่อสร้างประเภทใดลดลงก็สามารถรับงานประเภทอื่นทดแทนได้
ทั้งนี้รวมถึงความสามารถในการทำงานให้เสร็จเรียบร้อยภายในกำหนดเวลาและเป็นไปตามข้อกำหนดด้วย

4.3 การจัดหาผลิตภัณฑ์

4.3.1 กำลังการผลิตและปริมาณการผลิต

บริษัท ระยองไวร์ อินดัสตรีส์ จำกัด (มหาชน)

บริษัทย่อยมีโรงงานตั้งอยู่เลขที่ 5 ถนนไอ-ห้า ตำบลมาบตาพุด อำเภอเมือง จังหวัดระยอง ในปี
2555 มีกำลังการผลิตรวม 49,000 ตันต่อปี

ทั้งนี้ ในปี 2555 บริษัทย่อยใช้กำลังการผลิตจริงเฉลี่ยประมาณร้อยละ 80
ของกำลังการผลิตรวมต่อปี โดยจะดำเนินการผลิตอย่างต่อเนื่องประมาณ 20 ชั่วโมงต่อวัน
และในกรณีบางเดือนความต้องการขายมากกว่าการ

ผลิตปกติบริษัทย่อยก็จะทำการผลิต จาก 20 ชั่วโมง เป็น 24 ชั่วโมงต่อวัน แบ่งออกเป็นวันละ 2
กะ และใช้คนงาน 2 ชุดหมุนเวียนสลับกันปฏิบัติงาน ทั้งนี้
บริษัทย่อยจะทำการซ่อมบำรุงเครื่องจักรประจำปีๆ ละ 2 ครั้ง ซึ่งใช้เวลาประมาณ 7 วันต่อครั้ง
โดยวิศวกรของบริษัทย่อยเป็นผู้ดำเนินการและควบคุมการซ่อมบำรุง

ในปี 2556 บริษัทย่อยได้ขยายกำลังการผลิตเป็น 55,000 ตันต่อปี
ซึ่งจะใช้กำลังการผลิตประมาณร้อยละ 76 ของกำลังการผลิตทั้งหมด โดยในตัวผลิตภัณฑ์หลักๆ
จะดำเนินการผลิตแบบต่อเนื่อง 24 ชั่วโมง

บริษัท เอื้อวิทยา จำกัด (มหาชน)

บริษัทย่อยมีโรงงานตั้งอยู่เลขที่ 247 ถนนร่มเกล้า แขวงแสนแสบ เขตมีนบุรี กรุงเทพมหานคร
เพียง แห่งเดียว และมีกำลังการผลิตรวมประมาณ 24,000 ตันต่อปี

ทั้งนี้ในปี 2554 นั้น บริษัทย่อยมีกำลังการผลิตจริงเฉลี่ยประมาณครึ่งหนึ่งของกำลังการผลิตรวม

วัตถุดิบและชนิดของวัตถุดิบ

  บริษัท ระยองไวร์ อินดัสตรีส์ จำกัด (มหาชน)

วัตถุดิบหลักที่ใช้ในการผลิต ประกอบด้วย ลวดเหล็ก ซึ่งสามารถแบ่งออกเป็น 4 ประเภท

(1) ลวดเหล็ก HIGH CARBON WIRE ROD ขนาดเส้นผ่าศูนย์กลาง 8, 9, 11 และ 13
    มิลลิเมตร เป็นวัตถุดิบที่ใช้ในการผลิตลวด PC-WIRE และ PC-STRAND

(2) ลวด MEDIUM CARBON WIRE ROD ขนาดเส้นผ่าศูนย์กลางตั้งแต่ 5.5 มิลลิเมตร ขึ้นไป
    เป็นวัตถุดิบที่ใช้ในการผลิต ลวดอื่นๆ

(3) ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5 มิลลิเมตร
    ใช้ในการผลิตลวดเชื่อมไฟฟ้า

(4) ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5,7,9 มิลลิเมตร
    สำหรับผลิตลวดปลอกเสาเข็มและลวดตะแกรงสานแบบเชื่อมติด

วัตถุดิบดังกล่าวข้างต้นไม่มีวัสดุอื่นทดแทน
เนื่องจากเทคโนโลยีในการผลิตสินค้าประเภทลวดเหล็กชนิดต่างๆ ไม่ได้เปลี่ยนแปลงอย่างรวดเร็ว
เหมือนกับสินค้าประเภทอื่นๆ

ในปี 2555 วัตถุดิบที่ใช้ในการผลิตมีการจัดหามาจากต่างประเทศและภายในประเทศ
โดยมีผู้จำหน่ายประมาณ 5 ราย บริษัทย่อยมีนโยบายกระจายความเสี่ยงภายใต้วิกฤต
เพื่อให้เกิดความมั่นใจว่าไม่มีการขาดแคลนวัตถุดิบในการผลิต และในปี 2555
บริษัทมีนโยบายในการเพิ่มสัดส่วนที่มาจากผู้ผลิตภายในประเทศให้มากขึ้น
เพื่อหลีกเลี่ยงผลกระทบที่มาจากอัตราแลกเปลี่ยน

บริษัท เอื้อวิทยา จำกัด (มหาชน)

วัตถุดิบหลักที่ใช้ในการผลิตคือ เหล็กและสังกะสี มีรายละเอียดดังนี้

(1) เหล็กฉากขาเท่ากัน ชั้นคุณภาพ SS400 ขนาดตั้งแต่ L40x40x3 ถึง L200x200x20

(2) เหล็กฉากขาเท่ากัน ชั้นคุณภาพ SS540 ขนาดตั้งแต่ L75x75x6 ถึง L250x250x35

(3) สังกะสี ความบริสุทธิ์ 99.99%

ด้วยข้อกำหนดของสินค้าและมาตรฐานสินค้าบริษัทย่อยจึงใช้วัตถุดิบที่ผลิตในประเทศเกือบทั้งหมด

2.  ผลกระทบต่อสิ่งแวดล้อม

  บริษัท ระยองไวร์ อินดัสตรีส์ จำกัด (มหาชน)

ผลกระทบจากกระบวนการผลิต ประกอบด้วยผลกระทบหลักดังต่อไปนี้คือ

(1) มลภาวะทางอากาศ เช่น ไอกรดไฮโดรคลอริกที่เกิดขึ้นในขบวนการทำความสะอาดลวด

(2) มลพิษทางน้ำ เช่น สภาพน้ำทิ้งที่มีสภาพเป็นกรด และปริมาณกากตะกอนของน้ำเสีย

(3) มลภาวะที่เกิดจากขยะและของเสียอุตสาหกรรม

บริษัทย่อยได้จัดให้มีการวัดผลและตรวจสอบคุณภาพสิ่งแวดล้อม
และผลกระทบจากกระบวนการผลิตอย่างต่อเนื่องเป็นประจำทุกปี
เพื่อลดผลกระทบและเปรียบเทียบผลการปฏิบัติจริงกับอัตราสูงสุดที่กฎหมายกำหนด โดยได้ว่าจ้าง
บริษัท เอนไวร์โปร จำกัด
เพื่อตรวจวัดมลภาวะทางอากาศตามข้อกำหนดของคณะกรรมการสิ่งแวดล้อม บริษัท
ปิโตรเคมีแห่งชาติ จำกัด (มหาชน) เพื่อตรวจสอบคุณภาพน้ำทิ้งของโรงงานทุกๆ เดือน
ตามข้อกำหนดของการนิคมอุตสาหกรรมแห่งประเทศไทย และบริษัท เบตเตอร์เวิลด์กรีน จำกัด
(มหาชน) เพื่อกำจัดสิ่งปฏิกูลเพื่อให้ได้มาตรฐานตามเกณฑ์ของประกาศกระทรวงอุตสาหกรรม

ผลการดำเนินการของบริษัทย่อย เพื่อป้องกันปัญหาผลกระทบด้านสิ่งแวดล้อม มีดังต่อไปนี้

(1) มลภาวะทางอากาศ บริษัทย่อยได้มีการควบคุมโดยมีระบบบำบัดอากาศ ( Scrubber )
    ทุกจุดที่เกิดมลภาวะทางอากาศและทำการตรวจวัดตามที่กระทรวงอุตสาหกรรมกำหนด เมื่อวันที่
    8-9 สิงหาคม 2555 สรุปได้ดังนี้

+---------------+-------------------+--------+-------+--------+-------+
|               | พารามิเตอร์         | ระ     | ห     | ค่าม    | ค่า    |
|               |                   | บบบำบัด | น่วยวัด | าตรฐาน | ที่วัดได้ |
+---------------+-------------------+--------+-------+--------+-------+
| 1. Air        | 1) Hydrogen       | Sc     | mg /  | 200    | 0.65  |
| Emission      | Chloride (HCI)    | rubber | m ³   |        |       |
| Quality       |                   |        |       |        |       |
|               |                   |        |       |        |       |
| Monitoring    |                   |        |       |        |       |
+---------------+-------------------+--------+-------+--------+-------+
|               | 2) Sodium         | Sc     | mg /  | -      | 0.12  |
|               | Hydroxide (NaOH)  | rubber | m ³   |        |       |
+---------------+-------------------+--------+-------+--------+-------+
|               | 3) Sulfuric Acid  | Sc     | ppm   | 25     | 0.8   |
|               |                   | rubber |       |        |       |
+---------------+-------------------+--------+-------+--------+-------+
|               | 4) Sulfur Dioxide | -      | ppm   | 500    | <1.3  |
|               | (SO2)             |        |       |        |       |
+---------------+-------------------+--------+-------+--------+-------+
|               | 5) Carbon         | -      | ppm   | 870    | 5.1   |
|               | monoxide (CO)     |        |       |        |       |
+---------------+-------------------+--------+-------+--------+-------+
| 2. Working    | 1) Hydrogen       | Sc     | mg /  | 7      | 0.35  |
| Area Air      | Chloride          | rubber | m ³   |        |       |
|               |                   |        |       |        |       |
| Quality       |                   |        |       |        |       |
| Monitoring    |                   |        |       |        |       |
+---------------+-------------------+--------+-------+--------+-------+
|               | 2) Benzene        | -      | mg /  | 32     | 0.46  |
|               |                   |        | m ³   |        |       |
+---------------+-------------------+--------+-------+--------+-------+
|               | 3) Sulfuric Acid  | Sc     | mg /  | 1      | 0.46  |
|               |                   | rubber | m ³   |        |       |
+---------------+-------------------+--------+-------+--------+-------+
|               | 4) Lead (Pb)      |        | mg /  | 0.2    | 0.002 |
|               |                   |        | m ³   |        |       |
+---------------+-------------------+--------+-------+--------+-------+
| 3. Sound      | 12 hrs. (Working  | -      | dB(A) | ไม่เกิน  | 90    |
| Level         | hours)            |        |       | 87     |       |
| Monitoring    |                   |        |       |        |       |
|               |                   |        |       |        |       |
| (12 ชม.       |                   |        |       |        |       |
| การทำงาน)     |                   |        |       |        |       |
+---------------+-------------------+--------+-------+--------+-------+
| 4. Heat       |                   | -      | อ     | งาน    | 28.5  |
| Stress        |                   |        | งศาเซ | ปานกลา |       |
| Monitoring    |                   |        | ลเซียส | งไม่เกิน |       |
|               |                   |        |       | 32 ⁰C  |       |
+---------------+-------------------+--------+-------+--------+-------+

(2) น้ำเสียจากการผลิต
    น้ำที่ใช้ในการผลิตจะนำมาบำบัดทางเคมีเพื่อให้คุณภาพน้ำอยู่ในเกณฑ์มาตรฐานที่กระทรวงอุตสาหกรรมกำหนด
    ก่อนที่จะปล่อยสู่แหล่งสาธารณะ เมื่อวันที่ 8-9 สิงหาคม 2555 สรุปได้ดังนี้

  ---------------------- ---------------------------------------- --------------------- --------------
  พารามิเตอร์              ระบบบำบัดน้ำเสีย                            ค่ามาตรฐานจากการนิคมฯ   ค่าที่วัดได้

  1. pH                  ผ่านระบบบำบัดทางเคมีของหนวยงานเคมีและน้ำเสีย   5.5 – 9.0             7.0

  2. Total Suspened                                               ไม่เกิน 50 mg / l       1
  Solids                                                                                

  3. Total Dissolved                                              5,000 mg / l          1,278
  Solids                                                                                

  4. Oil & Grease                                                 ไม่เกิน 5 mg / l        < 0.5

  5. Chemical Oxygen                                              ไม่เกิน 120 mg / l      < 3
  Demand                                                                                

  6. Biology Oxygen                                               ไม่เกิน 20 mg / l       < 2
  Demand                                                                                

  7. Dissolved Oxygen                                             -                     4.7
  ---------------------- ---------------------------------------- --------------------- --------------

(3) มลภาวะที่เกิดจากขยะและของเสียอุตสาหกรรม ของเสียอุตสาหกรรมต่างๆ ที่เกิดขึ้นโรงงาน
    จะถูกนำมาคัดแยก
    และจัดเก็บอย่างเป็นสัดส่วนก่อนนำไปกำจัดอย่างถูกต้องตามประกาศการนิคมอุตสาหกรรมแห่งประเทศไทย

+--------------------+-----------------+--------------+---------------+
| กากของเสีย          | วิธีการกำจัด       | บริษัทที่กำจัด    | หมายเหตุ       |
+--------------------+-----------------+--------------+---------------+
| 1.                 | นำคัดแยกและเผา   | เ            |               |
| ขยะมูลฝอยจากสำนักงาน |                 | ทศบาลมาบตาพุด |               |
+--------------------+-----------------+--------------+---------------+
| 2.                 | นำกลับไปหลอมใหม่  | หจก.โชคชัย    |               |
| เศษลวดและเศษโลหะ   |                 | รวมเศษ       |               |
+--------------------+-----------------+--------------+---------------+
| 3.                 | ป               | บมจ.         | อ้างอิงตา       |
| ตะ                 | รับเสถียรและฝังกลบ | เบ           | มใบอนุญาตกรมโร |
| กอนจากการบำบัดน้ำเสีย |                 | ตเตอร์เวิลด์กรีน | งงานอุตสาหกรรม |
+--------------------+-----------------+--------------+---------------+
| 4. ขยะอุตสาหกรรมอื่น  |                 |              |               |
| ๆ                  |                 |              |               |
|                    |                 |              |               |
| (ฟอสเฟต , ผงสบู่ ,   |                 |              |               |
| หลอดไฟ,            |                 |              |               |
|                    |                 |              |               |
| เศษผ้าเปื้อนน้ำมัน ,    |                 |              |               |
|                    |                 |              |               |
| กากตะกอนน้ำเสีย)     |                 |              |               |
+--------------------+-----------------+--------------+---------------+
| 5. กรด HCL         | นำกล            | หจก. เอส.เค. |               |
| เสื่อมสภาพ           | ับไปใช้ประโยชน์ใหม่ | อินเตอร์เคมิคอล |               |
+--------------------+-----------------+--------------+---------------+
| 6. กรวดปนตะกั่ว      | นำกล            | บจก. เอสซี    |               |
|                    | ับไปใช้ประโยชน์ใหม่ | แอนด์ซัน       |               |
|                    |                 | เอ็นจิเนียริ่ง    |               |
+--------------------+-----------------+--------------+---------------+

บริษัท เอื้อวิทยา จำกัด (มหาชน)

ผลกระทบต่อสิ่งแวดล้อมจากกระบวนการผลิตของโรงงาน เป็นเช่นเดียวกันกับโรงงานอื่นๆ
ที่มีลักษณะการดำเนินการผลิตเช่นเดียวกับบริษัทย่อย
ซึ่งบริษัทย่อยได้จัดให้มีการป้องกันผลกระทบด้านสิ่งแวดล้อมในด้านมลภาวะทางอากาศ น้ำ
และจากขยะและของเสียอุตสาหกรรม และมีผลการตรวจวัดมลภาวะอากาศดังนี้

  --------------- ----------- -------------- -------------- --------------
  Monitories      Parameter   ระบบบำบัด       ค่ามาตรฐาน      ค่าที่วัดได้

  1. Air Emission HCI         Scrubber       <200 mg / m3   0.06 mg / m3

  2. Working Area HCI         Scrubber       <7 mg / m3     1.0 mg / m3

  3. Sound level                             <90 db(A)      <65.7db(A)
  --------------- ----------- -------------- -------------- --------------

ในส่วนของระบบน้ำเสียจากการผลิตมีผลการวัดดังนี้

  --------------------------------- ------------------ -------------------
  Parameter                         ค่ามาตรฐาน          ค่าที่วัดได้

  1. PH                             5.5 – 9.0          7.0

  2. Total Suspended Solids (TSS)   < 50 mg / l        1

  3. Total Dissolved Solid (TDS)    < 3,000 mg / l     542

  4. Chemical Oxygen Demand (COD)   < 120 mg / l       14

  5. Zinc                           < 5 mg / l         0.038
  --------------------------------- ------------------ -------------------

หมายเหตุ

1.  วันที่เก็บตัวอย่าง คือวันที่ 5 ตุลาคม 2555

2.  ไม่มีการระบายน้ำเสียสู่ภายนอกโรงงาน

ในส่วนของขยะและของเสียอุตสาหกรรมต่างๆ ที่เกิดขึ้นในโรงงาน มีวิธีการกำจัดดังนี้

+-------------------------+--------------------+----------------------+
| กากของเสีย               | วิธีการกำจัด          | บริษัทที่กำจัด            |
+-------------------------+--------------------+----------------------+
| 1. ขยะมูลฝอย             | นำไปคัดแยก ฝังกลบ    | สำนักงานเขตมีนบุรี       |
+-------------------------+--------------------+----------------------+
| 2. เศษลวดและโลหะ        | นำกลับไปหลอมใหม่     | บจก. เหล็กสยามยามาโต๊ะ |
|                         |                    |                      |
|                         |                    | บจก. บุญรอด รีไซเคิล    |
+-------------------------+--------------------+----------------------+
| 3. ตะกอนจากการบำบัดน้ำเสีย | ปรับเสถียรและฝังกลบ   | บมจ. เบตเตอร์ เวิลด์กรีน |
+-------------------------+--------------------+----------------------+
| 4. สังกะสีฝุ่นและเม็ด        | Reuse              | บจก. อุทิศ เอ็นเตอร์ไพร์ส |
|                         |                    |                      |
|                         |                    | หจก. สามพรานฟาวน์ดีร์   |
|                         |                    |                      |
|                         |                    | บจก. นวภัทรกิจ         |
|                         |                    |                      |
|                         |                    | หจก. นัฐวุฒิ พาณิชย์      |
+-------------------------+--------------------+----------------------+
| 5. น้ำมันไฮโดรลิคเก่า       | Reuse              | บจก. แซนด์ซอร์         |
+-------------------------+--------------------+----------------------+
| 6. กรดเกลือเสื่อมสภาพ      | แปรสภาพ            | บจก. อันชิ่ง อินดัสทรี     |
+-------------------------+--------------------+----------------------+

บริษัท เอ็นเนซอล จำกัด

บริษัทย่อยได้มีการควบคุมการปล่อยทิ้งอากาศเสียจากโรงไฟฟ้าใหม่
และทำการตรวจสอบคุณภาพอากาศจากปล่องระบาย
ตามประกาศกระทรวงทรัพยากรธรรมชาติและสิ่งแวดล้อม เมื่อวันที่ 20-23 มิถุนายน 2555
สรุปได้ดังนี้

+-----------------+----------------------+--------+---------+---------+
| แหล่งกำเนิด       | พารามิเตอร์            | หน่วยวัด | ปริมาณที่ต | ค่า      |
|                 |                      |        | รวจวัดได้ | มาตรฐาน |
+-----------------+----------------------+--------+---------+---------+
| ปล่อง SGI        | Ø ของปล่อง            | m      | 1.20    | -       |
|                 |                      |        |         |         |
| เชื้อเพลิง         |                      |        |         |         |
| ก๊าซธรรมชาติ      |                      |        |         |         |
+-----------------+----------------------+--------+---------+---------+
|                 | อุณหภูมิภายในปล่อง       | ⁰C     | 512     | -       |
+-----------------+----------------------+--------+---------+---------+
|                 | ความเร็วลมในปล่อง      | m/s    | 17.38   | -       |
+-----------------+----------------------+--------+---------+---------+
|                 | ปร                   | m      | 1       | -       |
|                 | ิมาตรอากาศที่ออกจากปล่อง | ³/min  | ,178.78 |         |
+-----------------+----------------------+--------+---------+---------+
|                 | ปริมาณออกซิเจน (O₂)    | %      | 15.0    | -       |
+-----------------+----------------------+--------+---------+---------+
|                 | ปริมาณฝุ่น (TSP)        | mg/m ³ | < 1     | 60      |
+-----------------+----------------------+--------+---------+---------+
|                 | ก๊าซซัลเฟอร์ไดออกไซด์    | ppm    | < 1.3   | 20      |
|                 | (SO₂)                |        |         |         |
+-----------------+----------------------+--------+---------+---------+
|                 | ออกไซด์ของไนโตรเจนในร | ppm    | 11      | 120     |
|                 | ูปก๊าซไนโตรเจนไดออกไซด์ |        |         |         |
|                 |                      |        |         |         |
|                 | (NO as NO₂)          |        |         |         |
+-----------------+----------------------+--------+---------+---------+

4.4 งานที่ยังไม่ส่งมอบ

   บริษัท ระยองไวร์ อินดัสตรีส์ จำกัด (มหาชน)

  - ไม่มี -

   บริษัท เอื้อวิทยา จำกัด (มหาชน)

งานโครงการที่อยู่ระหว่างดำเนินการและคาดว่าจะส่งมอบงานทั้งหมดในปี 2556 มีดังนี้

+------------------------------+-----------------+--------------------+
| ชื่อโครงการ                    | ปริมาณงาน        | มูลค่างานที่ยัง         |
|                              |                 |                    |
|                              | (ตัน)            | ไม่ส่งมอบ            |
|                              |                 |                    |
|                              |                 | (ล้านบาท)           |
+------------------------------+-----------------+--------------------+
| เสาโครงเหล็กไฟฟ้าแรงสูง         | 14,874          | 664.3              |
+------------------------------+-----------------+--------------------+
| เสาโทรคมนาคม                 | 326             | 12.2               |
+------------------------------+-----------------+--------------------+
| งาน Substation               | 741             | 33.0               |
+------------------------------+-----------------+--------------------+
| งานโครงเหล็กทั่วไป              | 674             | 16.3               |
+------------------------------+-----------------+--------------------+

 บริษัท เอ็นเนซอล จำกัด

  - ไม่มี -

 บริษัท ไปป์ ไลน์ เอ็นจิเนียริ่ง จำกัด

  งานโครงการที่อยู่ระหว่างดำเนินการและคาดว่าจะส่งมอบงานทั้งหมดในปี 2556-2557 มีดังนี้

+----------------------------------------+-------------+---------------+
| ชื่อโครงการ                              | ปริมาณงาน    | มูลค่างานที่ยัง    |
|                                        |             |               |
|                                        | (เมตร)      | ไม่ส่งมอบ       |
|                                        |             |               |
|                                        |             | (ล้านบาท)      |
+----------------------------------------+-------------+---------------+
| ก่อสร้างวางท่อประปา                       | 1,680       | 17.30         |
+----------------------------------------+-------------+---------------+
| ก่อสร้างบ่อพักและท่อร้อยสายไฟฟ้าใต้ดิน          | 1,983       | 65.16         |
+----------------------------------------+-------------+---------------+

 บริษัท เอชทีพี แอนด์ เซน คอร์เปอรชั่น จำกัด

  - ไม่มี -